
PËR DISA NDRYSHIME NË UDHËZIMIN E KËSHILLIT TË MINISTRAVE NR.13, DATË 18.10.1993 “PËR ZBATIMIN E LIGJIT “PËR KTHIMIN DHE KOMPENSIMIN E PRONAVE ISH-PRONARËVE”, DHE DISA NDRYSHIME NË UDHËZIMIN E KËSHILLIT TË MINISTRAVE NR.3, DATË 21.6.1993"

Me propozimin e Komitetit Shtetëror të Kthimit dhe Komepnsimit të Pronave Ish-Pronarëve, Këshilli i Ministrave

V E N D O S I :

Në udhëzimin e Këshillit të Ministrave nr.13, datë 18.10.1993 bëhen këto ndryshime:
1. Në fund të paragrafit të parë të pikën 4 shtohet fjalia:
“Kur shteti në objektet e mësipërme pronë e ish-pronarit ka instaluar makineri e pajisje që janë në gjendje fizike deri në momentin e hyrjes në fuqi të ligjit “Për kthimin dhe kompensimin e pronave ish-pronarëve”, këto raste konsiderohen ndryshime në strukturë të objektit, si në rastin kur këto makineri dhe pajisje u janë shtuar atyre ekzistuese, ashtu edhe kur objekti nuk ka pasur fare makineri e pajisje”.
2. Në paragrafin e dytë të pikës 4 pas fjalëve “vleftën fillestare” shtohen fjalët “ose janë instaluar makineri e pajisje nga shteti”.
Ky vendim hyn në fuqi menjëherë.

